Το **Ελληνικό Φεστιβάλ του Εδιμβούργου** είναι ένα φεστιβάλ ελληνικoύ κινηματογράφου και ένα από τα πολιτιστικά φεστιβάλ στο Εδιμβούργο. Στη διοργάνωσή του συμμετέχουν άτομα από τη Νότια Ευρώπη. Είναι ένα διεθνές φεστιβάλ που περιλαμβάνει κυρίως ελληνικές ταινίες ή ταινίες για την Ελλάδα.

Ιστορία και συνεργασία
----------------------

Το Φεστιβάλ Ελληνικού Κινηματογράφου του Εδιμβούργου ξεκίνησε το 2001. Στη συνέχεια ήταν ενεργό σχεδόν κάθε χρόνο έως το 2018 εκτός από το 2012 και το 2013. Λειτουργεί σε συνεργασία με τον κινηματογράφο Edinburgh Filmhouse.

Δραστηριότητες
--------------

Το Φεστιβάλ παρουσίασε το έργο πολλών Ελλήνων σκηνοθετών. Έχει παρουσιάσει αφιερώματα στο έργο του Νίκου Παναγιωτόπουλου το 2001, του Θεόδωρου Αγγελόπουλου το 2006, του Μιχάλη Κακογιάννη το 2009 και του Παντελή Βούλγαρη το 2011. 

Επίσης, το Φεστιβάλ πρόβαλε μια σειρά από ιστορικές ταινίες για τη δεκαετία του 1930-1950, συμπεριλαμβανομένης της *Μικράς Αγγλίας* το 2015 και του *Τελευταίου Σημειώματος* το 2018, που σκηνοθετήθηκαν από τον Παντελή Βούλγαρη   Ομοίως, το Φεστιβάλ προέβαλε την ταινία *Ουζερί Τσιτσάνης* του Μανούσου Μανουσάκη το 2016. Η ταινία αναφέρεται στην Θεσσαλονίκη το 1942, όταν η πόλη ήταν υπό γερμανική κατοχή, και αφηγείται την ιστορία αγάπης μιας Εβραίας γυναίκας και ενός μη Εβραίου άνδρα.

Το 2014, το Φεστιβαλ παρουσίασε ταινίες για σύγχρονα θέματα. Παραδείγματα των τελευταίων ταινιών ήταν *O Εχθρός Μου*, σε σκηνοθεσία του Γιώργου Τσεμπερόπουλου και η *Miss Violence* του Αλέξανδρου Αβρανά, ταινίες οι οποίες επικρίνουν πατριαρχικά πρότυπα.  Επίσης, το Φεστιβάλ παρουσίασε το 2017 την ταινία με τίτλο Πλατεία Αμερικής σε σκηνοθεσία του Γιάννη Σακαρίδη, η οποία ασχολείται με τον ρατσισμό στην Ελλάδα.

Το Φεστιβάλ έχει προβάλει και το έργο του Γιώργου Λάνθιμου το 2015.

Ορισμένοι σκηνοθέτες έχουν παρακολουθήσει και έχουν παραδώσει σεμινάρια σχετικά με τη δουλειά τους. Για παράδειγμα, ο Γιώργος Τσεμπερόπουλος πραγματοποίησε διήμερο σεμινάριο στο Πανεπιστήμιο του Εδιμβούργου το 2014 στο πλαίσιο των δραστηριοτήτων του Φεστιβάλ. Ομοίως, ορισμένοι σκηνοθέτες συμμετέχουν σε ερωτοαπαντήσεις μετά την προβολή των ταινιών τους. Για παράδειγμα, το 2016, ο Αργύρης Παπαδημητρόπουλος συζήτησε με το κοινό μετά την προβολή της ταινίας του *Suntan.* Στο Φεστιβάλ του 2016, ο σκηνοθέτης Ken McMullen και ο παραγωγός Martin McQuillan δέχτηκαν ερωτήσεις μετά την προβολή της ταινίας τους *OXI: An Act of Resistance*.

Παραπομπές
----------

1. ↑  «Why the indies matter». *the Guardian* (στα Αγγλικά). 1 Μαρτίου 2002. Ανακτήθηκε στις 20 Ιουλίου 2021.
2. ↑  «Film preview: Greek Film Festival, Edinburgh». *the Guardian* (στα Αγγλικά). 14 Φεβρουαρίου 2009. Ανακτήθηκε στις 20 Ιουλίου 2021.
3. ↑  «History - Edinburgh Greek Festival». *www.edinburghgreekfestival.com* (στα Αγγλικά). Ανακτήθηκε στις 25 Ιουλίου 2021.
4. ↑  «This week's new film events». *the Guardian* (στα Αγγλικά). 27 Νοεμβρίου 2015. Ανακτήθηκε στις 20 Ιουλίου 2021.
5. ↑  «ARTS NEWS: Birnam Book Festival celebrates first events, Askew tours for Book Week, Greek films celebrated in Edinburgh». *HeraldScotland* (στα Αγγλικά). Ανακτήθηκε στις 20 Ιουλίου 2021.
6. 1 2 3  «The Edinburgh Greek Festival announces its 2016 programme». *The List* (στα Αγγλικά). 26 Οκτωβρίου 2016. Ανακτήθηκε στις 20 Ιουλίου 2021.
7. ↑  «Edinburgh Greek Film Festival 2014». *The List* (στα Αγγλικά). 12 Νοεμβρίου 2014. Ανακτήθηκε στις 20 Ιουλίου 2021.
8. 1 2  «Edinburgh Greek Film Festival: με δύναμη από τη Σκωτία - FLIX». *flix.gr*. Ανακτήθηκε στις 20 Ιουλίου 2021.
9. ↑  «ARTS NEWS: Greek Film Festival, Muriel Spark event at EIBF, Cunningham's Christmas, new Kelvingrove festival | Glasgow Times». *www.glasgowtimes.co.uk*. Ανακτήθηκε στις 20 Ιουλίου 2021.
10. ↑  «This week's new film events». *the Guardian* (στα Αγγλικά). 27 Νοεμβρίου 2015. Ανακτήθηκε στις 20 Ιουλίου 2021.

Eξωτερικοί Σύνδεσμοι
--------------------

*